Paul Lambert

Paul Christopher Lambert (født 7. august 1969 i Paisley) er en skotskfotballtrener og tidligere fotballspiller.

Allerede som 17-åring vant Lambert den skotske cupen med St. Mirren i 1987. I 1997 ble han, som en del av Borussia Dortmund, den første briten til å vinne Mesterligaen etter innføringen av formatet i 1992. Senere i karrieren vant han fire skotske seriemesterskap og ett cupgull med Celtic før han avsluttet som spillende trener i Livingston.

I 2006 tok han over Wycombe Wanderers og førte laget til en semifinale i Ligacupen den samme sesongen. Dette var første gang på 30 år at et lag fra fjerdedivisjon hadde nådd så langt i turneringen. Han forlot klubben i 2008 etter å ha mislyktes med å rykke opp til League One.

Den 9. oktober 2008 tok han over som manager for League One-klubben Colchester United og tok laget til en tolvteplass på tabellen. Den påfølgende sesongen åpnet Colchester med å slå Norwich 7-1 før Lambert forlot Essex-klubben like etter til fordel for nettopp Norwich.

Med Lambert ved roret rykket Norwich opp til Championship på første forsøk, og med en imponerende andreplass i den påfølgende sesongen var Norwich tilbake i Premier League etter seks års fravær.

Aston Villa 
Den 2. juni 2012 ble det klart at Lambert tok over den ledige jobben som manager i Aston Villa FC. Han ledet laget til en 15.-plass i sin første sesong for klubben.

Avgang 
Etter en rekke med dårlige resultater annonserte Aston Villa den 11. februar at Paul Lambert forlater klubben med umiddelbar virkning.

Referanser

Eksterne lenker 
 

Skotske fotballtrenere
Skotske fotballspillere
Spillere i Fotball-VM 1998
Fotballspillere for St. Mirren FC
Fotballspillere for Motherwell FC
Fotballspillere for BV Borussia 09 Dortmund
Fotballspillere for Celtic FC
Fotballspillere for Livingston FC
Fotballtrenere for Livingston FC
Fotballtrenere for Wycombe Wanderers FC
Fotballtrenere for Colchester United FC
Fotballtrenere for Norwich City FC
Fotballtrenere for Aston Villa FC
Fotballtrenere for Blackburn Rovers FC
Fotballtrenere for Wolverhampton Wanderers FC
Fotballtrenere for Stoke City FC
Fotballtrenere for Ipswich Town FC
Vinnere av Mesterligaen i fotball for menn
Personer fra Paisley